पीसीबी ने खिलाड़ियों पर पुश-अप करने से लगाया प्रतिबंध | Sportzwiki Hindi
Home > क्रिकेट > क्रिकेट न्यूज़ > पीसीबी ने खिलाड़ियों पर पुश-अप करने से लगाया प्रतिबंध
Jalaluddin Sarkar, 3 years ago 1 min read 90
लाहौर, 26 अक्टूबर (आईएएनएस)| पाकिस्तान क्रिकेट बोर्ड (पीसीबी) के चेयरमैन नजम सेठी ने राजनीतिक दबाव के चलते बुधवार को संसद की एक समिति को बताया कि पाकिस्तानी क्रिकेटरों को मैच के दौरान या जीत हासिल होने पर पुश-अप लगाने से प्रतिबंधित कर दिया गया है।
समाचार-पत्र ‘डान’ के मुताबिक, अंतर प्रांतीय समन्वय समिति की एक बैठक के दौरान कई राजनेताओं द्वारा अंतर्राष्ट्रीय मैचों में जीत हासिल करने के बाद पाकिस्तानी खिलाड़ियों द्वारा लगाए जाने वाले पुश-अप पर सवाल उठाने के बाद पीसीबी ने यह कार्यवाही की।गौरतलब है कि इसी वर्ष जुलाई में इग्लैंड के खिलाफ पहले टेस्ट मैच में शतक लगाने के बाद कप्तान मिस्बाह उल हक ने पहली पार इस तरह का पुश-अप किया था। इसके बाद टीम के सभी खिलाड़ियों ने लॉर्ड्स में हुआ टेस्ट मैच जीतने के बाद ऐसा ही किया था।
यह भी पढ़े : INDvsNZ: मैच के साथ बड़े रिकार्ड्स भी अपने नाम कर गयी न्यूज़ीलैंड, भारत को छोड़ा काफी पीछे
मिस्बाह ने इस हरकत पर पूछताछ के दौरान पाकिस्तानी सेना के साथ दौरे से पूर्व बूट कैंप का संदर्भ देते हुए कहा था,
“हमने लाहौर में हुए स्किल कैंप से पहले एबोटाबाद में भी एक शिविर में हिस्सा लिया था, जहां हम मैदान में उतरने से पहले हर बार सम्मान प्रदर्शित करने के लिए 10 पुश-अप किया करते थे। मैंने तब सैनिकों से वादा किया था कि जब भी मैं शतक लगाऊंगा तो उन्हें याद दिलाने के लिए इसी तरह पुश-अप किया करूंगा।”
लेकिन पाकिस्तानी राजनेताओं को मिस्बाह की यह हरकत रास नहीं आई और उनसे इस पर जवाब तलब किया गया।
Tags #Misbah-ul-Haq #PCB #नजम सेठी #पाकिस्तान क्रिकेट बोर्ड
शतरंज : हरिका के मिश्रित सफलता वाला रहा पांचवां दिन
रांची में मिली हार के बाद भी धोनी ने की टीम की तारीफ
विश्व कप में पहली जीत के बाद विराट कोहली के लिए बुरी खबर, लगा जुर्माना
ऑस्ट्रेलिया बनाम पाकिस्तान: ऑस्ट्रेलिया की जीत में रोड़ा बने पाकिस्तान के असद शफीक
अपनी चोट पर पहली बार खुलकर बोले हार्दिक पांड्या, कही ये बड़ी बात
पाक के खिलाफ आखिरी मुकाबले के लिए वेस्टइंडीज की टीम घोषित, इस स्पिनर को टीम में मिली जगह
मैच के दौरान कुछ ऐसे बदल रहे थे साक्षी धोनी के हाव भाव